Jordi Alba Ramos (alizaliwa 21 Machi 1989) ni mchezaji wa soka wa Hispania. Anachezea timu ya Barcelona F.C. na timu ya taifa ya Hispania. Alba hucheza upande wa kushoto na ni mchezaji mwenye kasi kubwa, pia anaweza kucheza kama winga wa kushoto. Alianza kucheza mpira Barcelona, lakini alitolewa kwa kuwa alikuwa mdogo mno. Baada ya kutolewa na Barcelona alijiunga na Cornellà na alimaliza maendeleo yake katika timu ya Valencia, aliibuka na kucheza La Liga na klabu hiyo, mwaka 2012 alirudi Barcelona. Baada ya kurudi Los Che, Alba alianza kucheza La Liga tarehe 13 Septemba 2009 na kushinda 4-2 dhidi ya Real Valladolid. Kisha alicheza mechi mbili za UEFA (Europa League) mfululizo dhidi ya Lille na Slavia Prague. Kutokana na majeraha , alicheza 2009 hadi 2010 kama beki wa kushoto akiwa na maonyesho mazuri ya jumla katika nafasi hiyo ya ubeki, tarehe 11 Aprili 2010 alifunga bao lake la kwanza kwa klabu hiyo kwa kushinda 3-2 dhidi ya Mallorca. Tarehe 28 Juni 2012, Alba alisaini mkataba wa miaka mitano na Barcelona kwa mshahara wa € 14,000,000. Alianza kucheza rasmi Agosti 19 2012, alicheza dakika 90 dhidi ya Real Sociedad na kuibuka na ushindi wa magoli 5-1.